Document ID: 31994R2248

31994R2248
L 242/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 2248/94 НА КОМИСИЯТА
от 16 септември 1994 година
за въвеждане на последващо наблюдение на Общността на вноса на някои стоманени кабели с произход от трети страни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 518/94 на Съвета от 7 март 1994 г. за общите правила за внос, отменящ Регламент (EИО) № 288/82 (1), и по-специално член 9, параграф 2 от него,
като взе предвид Регламент (EО) № 519/94 на Съвета от 7 март 1994 г. за общите правила за внос от някои трети страни, отменящ Регламенти (EИО) № 1765/82, (EИО) № 1766/82 и (EИО) № 3420/83 (2), изменен с Регламент (EО) № 1921/94 (3), и по-специално член 9 от него,
след консултации, проведени в комитетите, създадени с горепосочените регламенти,
като има предвид, че информацията, предоставена от Кралство Дания, показва, че вносът в Общността на железни и стоманени проводници, въжета, кабели, плетени ремъци, вериги и други подобни, без електрическа изолация, попадащи под кодове по КН: 7312 10 91, 7312 10 95 и 7312 10 99 с произход от трети страни, се увеличава от 1991 г. насам при условия, които могат да застрашат производители на тези продукти от Общността; като има предвид, че данните за 1993 г. изглежда потвърждават тази тенденция за увеличение; като има предвид, че цените на тези внесени продукти са значително по-ниски от производствената цена на производителите от Общността;
като има предвид, че положението на производителите от Общността на подобни или пряко конкурентни продукти се влошава от 1991 г. насам, както показват следните икономически показатели:
-
производството, възлизащо на 215 395 t през 1991 г., спадна до 193 846 t през 1992 г., 173 715 t през 1993 г. и, според последните оценки, се очаква да спадне до 159 900 t през 1994 г.,
-
използването на производствения капацитет на промишлеността на Общността е намаляло с около 30 % през периода от 1991 г. до 1994 г.,
-
броят на лицата, пряко заети в промишлеността, е намалял с 28 % през периода от 1990 г. до 1993 г., като само през периода от 1992 г. до 1993 г. е спаднал с 9 % от 4 662 до 4 235;
като има предвид, че тези обстоятелства изискват мерки за получаване колкото се може по-скоро на точна и актуална информация за тенденциите на вноса в Общността на въпросните продукти и, следователно, за въвеждане на последващо наблюдение на Общността върху този внос,
ПРИЕ НАСТОЯЩИЯ РЕГЛАМЕНТ:
Член 1
Считано от 1 октомври 1994 г., вносът в Общността на железни и стоманени проводници, въжета, кабели, плетени ремъци, вериги и други подобни, без електрическа изолация, попадащи под кодове по КН 7312 10 91, 7312 10 95 и 7312 10 99, подлежи на последващо наблюдение от страна на Общността.
Член 2
Държавите-членки нотифицират Комисията, до 10-то число на втория месец следващ месеца, за който става въпрос, за резултатите от наблюдението, като указват количеството и CIF стойността на внесените продукти, разбити по код по КН и страна на произход.
Член 3
Настоящият регламент влиза в сила на датата на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 септември 1994 година.

Labels: 1
5
7
3
12